Lys van boeke by AFNA
is ons? | Kontak
ons | Publiseer | Nuusbriewe Opsomming van boeke
wat tans by die Afrikaanse Nuusagentskap beskikbaar is.
Klik hier vir die boekwinkel
Naam: Die Brief en ander verhale Outeur: Charl C Conradie Uitgewer: Afrikaanse Nuusagentskap Charl Conradie is 'n oudjoernalis wat nou in Gauteng woon en werk. Hy
is lief vir reis en sy gunsteling bestemming is enige plek in Suid-Afrika.
Sy liefde vir die land en sy mense, in hulle wydste verskeidenheid, word
in hierdie debuutbundel weerspieël.
Die Brief en ander verhale is 'n bundel met wyd uiteenlopende temas.
Dit handel ook oor mense uit feitlik alle gemeenskappe in die reënboogland.
Van Namakwaland tot Transkei, van die Goudstad tot in die winkel van
'n plattelandse manshaarkapper word uniek Suid-Afrikaanse karakters en
omstandighede aan die leser bekendgestel. Dis 'n bundel vir almal wie
se wortels diep in Suid-Afrika lê. Naam: Grensruiter Outeur: Leunis van Rooyen Uitgewer: Afrikaanse Nuusagentskap Leunis van Rooyen is 'n Oos-Kapenaar gebore en getoë. Hy is 'n
ervare joernalis wat aan 'n paar dagblaaie, streekkoerante, radio en
televisie verbonde was. Hy verdien sy brood as 'n taalpraktisyn. Hy het
ook al 'n jeugroman en 'n nie-fiksie boek, kortverhale en gedigte gepubliseer.
Geweld en moord op plase in Suid-Afrika is niks nuut nie... Hierdie verhaal
uit die dae nog vóór die Groot Trek vertel die geskiedenis
van een van die botsings tussen grensboere en die Xhosas in die Oos-Kaap
in die 19de eeu. Die oorlogswolke pak dreigend saam in die gebied.
Die Xhosas smee planne om die blanke koloniste in die gebied noord van
die Katberg uit te delg... en Jack Holder word vasgevang in 'n maalstroom
van agterdog, diefstal, geweld en oorlog. Die jong man van Britse herkoms
is 'n Setlaarseun wat feitlik alles aan dié pioniersgrens verloor
het. Hy kry ook te doen met 'n oulike boerenooi en haar onredelike pa,
'n mooi Engelse meisie wat weet wat sy wil hê, veediewe en oorlogsintrige.
Die besef dat hy die enigste is wat sy mense van ondergang kan red, is
'n verantwoordelikheid wat die beste uit Jack haal. Naam: Moord op die Spyskaart Outeur: Karel Kitshoff Uitgewer: Afrikaanse Nuusagentskap Moord op die Spyskaart is 'n bundel kortverhale wat een ding in gemeen
het - keurige geregte of edelwyn wat gebruik word om op 'n vernuftige
manier moord te pleeg. En dit te verdoesel. Die verhale se verteltrant
wissel van spanningsvol tot amper lighartig; van moorde wat met elegansie
gepleeg word tot dade wat 'n mens laat gru. Die leser speel saam speurder
om uit te vind wat in die koppe van die moordenaars aangaan - en word
telkens verras deur 'n ongewone kinkel in die slot. En terselfdertyd
leer 'n mens sommer ook interessante feite oor kosmaak en drank! Moord
op die Spyskaart is 'n nuwe genre in Afrikaans Enigeen wat lief is vir 'n goeie nagereg in 'n uithaler restaurant of
wat daarvan hou om 'n vleisie oor die kole te braai, of wat van 'n slak-voorgereg
hou - of wat daarvoor gril! - of wat goeie wyn geniet, sal elke storie
uiters aptytwekkend vind. Dit bied spanningskortverhale wat lekkerleeskos
vir die fynproewer van ligte leesstof is.
Karel Kitshoff is die skuilnaam van 'n ervare joernalis, radiomens, taalmens
en veelsydige skrywer van Johannesburg. Naam: Die Dieper Lewe Outeur: Dawn Alateros Uitgewer: Dawn Alateros Hierdie boek is voorwaar 'n kosbare juweel. Die diepere waarhede en
geheimenisse van die Bybel word soos deur 'n soeklig belig. Die Dieper
Lewe verduidelik die werking van die Skepper-God in die gees van die
mens en gee veral 'n pragtige riglyn van 'n persoonlike verhouding met
Dis beslis nie net vir beginners nie, maar diep gelowiges wat al 'n lang
pad met die Here loop, sal opnuut aangespoor word om in hulle handel
en wandel daama te streef om hulle deur die Heilige Gees te laat lei.
Die boek is prikkelend en daag 'n mens uit om soms hand in eie boesem
te steek waar ons dikwels in die gejaag waarin ons leef, nalaat om tyd
te maak om so 'n bietjie te delf en te soek na verskuilde skatte in die
Bybel wat ons lewens kan verryk. Ek glo mense sal gretig lees aan dit
waarvoor hulle al jare lank wag. Ek beveel die lees van Die Dieper Lewe
Dr.Jan Botha Corpus Christi - Elardus Park Gemeente Naam: Suid-Afrika se diere leer my Afrikaans Outeur: Willem A Smit Uitgewer: Afrikaanse Nuusagentskap Hierdie boekie is 'n uiters bruikbare instrument om kinders van ongeveer
6 jaar oud speel-speel te leer om Afrikaans te skryf. In die proses leer
die kinders die diere-maniere van Suid-Afrika se diere, van A tot Z.
Dit is ook uiters geskik vir Afrikaanse kinders in die buiteland. Naam: Die Sandlopertjie Outeur: Oppelt Morkel Uitgewer: Afrikaanse Nuusagentskap Genadendal is oorspronklike 'n sendingstasie. Toe Georg Schmidt in
1737 vir die Morawiers na die Kaap om die Evangelie onder die Khoi te
verkondig, was daar baie teenstand en baie het hom en die Morawiers gespot
en uitgelag. Die Khoi is indertyd as 'onopvoedbaar' beskou. Hulle Khoitaal
was 'n struikelblok en omdat veral die boere gedink het hulle is lui
en ongeskik vir behoorlike werk, is geen verwagting na die projek geskoester
Die verhaal wat hier vertel word, speel hom byna 'n eeu na Schmidt se
af, vertel van die moeilike omstandighede waaronder die sendelinge gewerk
het - en die groot sukses waarmee hul arbeid bekroon is.
Van die mense en gebeurtenisse wat hier verhaal word, is eg. Die geskiedenis
van die tyd is die onderbou van die verhaal, maar hier en daar word van
'n tegniek van verkorte perspektief (byna soos deur 'n teleskoop gesien)
ter wille van die verhaal gebruik gemaak. Naam: Willem Kruppelsmit se Wraak Outeur: H.S. van Blerk Uitgewer: Afrikaanse Nuusagentskap Willem Smit was 'n rioolslootgrawer van beroep. Die verhouding tussen
hom en sy vrou, Josina, was nie altyd maanskyn en rose nie, tot die dag
wat die ongeluk vir Willem getref het.
Hierdie verhaal handel oor die lief en leed na die ongeluk en Willem
se uiteindelike wraak op Josina vir al die hartseer. Naam: Die Grafskender Outeur: H.S. van Blerk Uitgewer: Afrikaanse Nuusagentskap Ds. Maasdorp het 'n gawe om dinge te sien gebeur asof dit nou, voor
hom gebeur. So het hy ook die gebeure rondom Una Kelmeyer se dood "gesien".
Jurgen, die grafgrawer van Melmoth, het tot 'n tragiese einde gekom voordat
hy sy sonde aan ds. Maasdorp bely het.
Naam: Blinde Berend Outeur: H.S. van Blerk Uitgewer: Afrikaanse Nuusagentskap Die lief en leed van 'n blinde man word in hierdie verhaal uitgebeeld.
Wanneer Florrie Meyer in sy lewe kom, kom hy tot ander insigte oor die
lewe. Ongelukkig is hierdie nie 'n wederkerige liefde nie, maar eerder
simpatie. Naam: Die Legende van Lakenvlei Outeur: H.S. van Blerk Uitgewer: Afrikaanse Nuusagentskap Gideon Oberholzer en Dries Marthinussen het albei 'n oog op oom Sybrand
van die plaas Oormanskop se dogter, Sannie. Sannie het egter lank reeds
haar keuse gemaak.
Gideon Oberholzer se lewe word tragies kortgeknip en net die maanlig
van Lakenvlei weet werklik wat daardie noodlottige nag gebeur het. Naam: Tussenspel Outeur: H.S. van Blerk Uitgewer: Afrikaanse Nuusagentskap Dit is Lutsdorp se jaarlikse piekniek en al die jongmense van die dorp
is daar. Uit ondervinding weet almal dat daar op hierdie dag dinge met
die hart gebeur. Naam: Om Jou Ontwil Outeur: H.S. van Blerk Uitgewer: Afrikaanse Nuusagentskap 'n Ma se laasgeborene is maar altyd haar hart se punt. Dit veroorsaak
dat sy somtyds blind is vir sy/haar foute... Naam: Vlamme Op Sy Pad Outeur: H.S. van Blerk Uitgewer: Afrikaanse Nuusagentskap Frik Vlyer het 'n obsessie met vuur gehad. Dit is egter daardie selfde
obsessie wat hom "sy vingers laat verbrand" het. Naam: Weldaad van 'n Sondaar Outeur: H.S. van Blerk Uitgewer: Afrikaanse Nuusagentskap Wanneer 'n moeder siek word en weet sy gaan sterf, probeer sy net die
beste vir haar seun se toekoms verseker. Dinge werk nie altyd uit soos
dit beplan is nie, maar partykeer tog beter. Naam: Nuweland Outeur: Christo Burger Uitgewer: Afrikaanse Nuusagentskap In hierdie moontlik kontroversiele boek, stippel die bekende Christo
Burger sy plan uit om een van die "groenste" stede van die
wêreld in Suid-Afrika te vestig. Hy dink dat die gedeelte om Prieska
'n Afrikaner toeriste mekka kan word. Naam: MirreSYNE vir jou siel! Outeur: Eunice van der Merwe Uitgewer: Afrikaanse Nuusagentskap Die tema, olies in die Bybel, ontlok wye belangstelling. Persone wat in hierdie tye verlang na meer van God, ontdek dieptes van Sy karakter soos gedemonstreer deur elke olie. Naam: Annemie Outeur: Kobie Coetzee Uitgewer: Afrikaanse Nuusagentskap Hierdie boek handel oor die gedagte wereld van 'n jong meisie wat mishandel is en ook verkrag is, maar tog die gebeure aan die einde verwerk. Hierdie boek is tekenend van die tydsgees waarin ons tans leef. Naam: Die Weeskinders Outeur: Franz Conradie Uitgewer: Afrikaanse Nuusagentskap Die Weeskinders het die Meriete prys van die Afrikaner Volkswag verower vir die beste roman oor die Groot Trek, ter herdenking van die 150ste jaar sedert die trek. Die boek is ietwat verkort voor dit deur die Afrikaner Volkswag in 1990 uitgegee is. Hierdie is die oorspronklike, onverkorte manuskrip, soos voorgele aan die Afrikaner Volkswag. Naam: Vaalpens en Rooibaadjie Outeur: Franz Conradie Uitgewer: Afrikaanse Nuusagentskap Vaalpens en Rooibaadjie is die verhaal van Petrus de Lange en die ander Transvaalse burgers wat in 1880 die wapen teen die magtige Groot Brittanje opgeneem het om hulle vryheid terug te wen. Dit is die verhaal van 'n volk wat vir die eerste keer sedert sy ontstaan, bymekaar sstaan om die magtige Britse leeu aan sy baard te gryp - en lelik seer te maak. Die boek is in 1982 deur Daan Retief Uitgewers gepubliseer. Veral die mense wat jaarliks na Majuba gaan, sal baie baat vind by die boek. Naam: Werda en Die laaste veldslag Outeur: Franz Conradie Uitgewer: Afrikaanse Nuusagentskap Die oorlog, hoofsaaklik in Natal en die Guerillastryd. Frik de Lange was van die sowat 40 000 boere wat in 1899 die mag van die Britse ryk die stryd aangese het. Tragies soos die geskiedenis soms loop, kon hulle die oorwinning behaal het. Ons gaan veg saam met Frik by Elandslaagte, Colenso, Spioenkop en ander slagvelde. Ons betree saam met hom en sy klompie burgers die guerillastryd. Dit is moeilik om te glo dat vyf- seshonderd berede Britse soldate met ses kanonne, nie wil ophou om hulle dertigtal rond te jaag nie... Die boek is in 1982 deur Daa